DRINÁPOLY
AZ OSTROM ELŐTT KILENC ÉVVEL
- Hol van a herceg? - A szobájában, Mara szultána.
Mehmed.
Annyira sajnálom.
Nincs szükség rá.
Édesanyád mindig benned fog lakozni.
Alig ismertem.
Még az arcára sem emlékszem.
Nem jó nekem a múltban élni.
Hadd mutassak valamit!
Jer!
A régiek azt vallották, hogy a vérhold nagy változás hírnöke.
Emlékezz erre a vérholdra, Mehmed!
Egy nap visszatér, mikor a legnagyobb szükséged lesz rá.
Mikor minden veszni látszik.
Április vége felé a bizánciak kétségbeesett kísérletet tesznek
az Aranyszarv-öbölben rostokoló oszmán flotta elleni rajtaütésre.
Ágyútűzbe ütköznek,
s támadókból támadottakká válnak.
Helytartó, hiszel a jóslatokban?
Hiszek Isten szavában.
Sok évvel ezelőtt egy ősöm, Oszmán, álmot látott.
Egy nagy fa nőtt ki a földből.
Gyökereiből négy hegység emelkedett,
majd négy folyó fakadt.
A folyók körül gyönyörű, csillogó városok épültek.
A nagy fa levelei csillogó kardokká váltak.
Egyszer csak hatalmas szél kerekedett, és a kardok mind egy városra szegeződtek:
Konstantinápolyra.
Most a mi kardjaink szegeződnek Konstantinápolyra.
A császár hamarosan megérzi, mily mély vágást ejtenek.
A NETFLIX SAJÁT GYÁRTÁSÚ SOROZATA
Minden birodalomnak van kezdete.
Egy birodalom vérből, vasból, pénzből és hódításból születik.
1453-ban
XI. Kónsztantinosz bizánci császár és II. Mehmed oszmán szultán
ádáz háborút vív Konstantinápolyért.
Addig 23 sereg próbálta bevenni a legendás várost.
Mind kudarcot vallottak.
A vérfürdőből egy uralkodó kerül ki győztesen.
Aki az elkövetkező 300 évre megváltoztatja a történelem menetét.
Egy birodalom felemelkedéséhez
egy másiknak vesznie kell.
ARANYSZARV-ÖBÖL
AZ OSTROM 24. NAPJA
A Galatában letelepedett genovaiak figyelmeztették a törököket a támadásra,
így az visszafelé sült el, mert nemcsak hogy teljes kudarcot vallott,
de kétszázan oda is vesztek, amit a bizánciak nem engedhettek meg maguknak.
Ez az a lélektani pillanat, mikor mindkét fél rádöbben,
hogy nincs kegyelem, és nem is lehet.
A város feladása többé elképzelhetetlen. Itt harc lesz mindhalálig.
A felekre vagy a halál, vagy a dicsőség vár: minden más út lezárult előttük.
A sikertelen támadásnak és a támadók szörnyű végének híre
egész Konstantinápolyt megrázza.
Lomellini, a hazug fattyú elárult minket.
Ezért megfizet!
Mondtam, nem bízhatunk meg a római katolikus zsoldosokban.
Bizalomról mer szólni?
Miért nem osztja meg
velünk falon kívüli éjszakai kalandjai célját?
- Vigyázzon, Genova! - Urak!
Maga vigyázzon, vipera!
Hagyják abba!
Taknyosokként marakodnak, miközben birodalmunk életéért küzd!
Ha ezt a botorságot folytatják,
ezzel az erővel megadhatjuk magunkat a törököknek.
A szultán folyton egy lépéssel előttünk jár,
és kezdünk kifutni az időből.
És ők is.
Falaink alatti táborozásuk minden napja a szultán fejére mért csapás.
Rohamozni fog.
Pletykák terjednek egy érkező flottáról...
Melyet kémeink terjesztenek.
Van valami alapja.
- Velence segítséget ígért. - De hol marad?
Eljönnek, és a falak is tartani fognak,
mint mindig is tették.
Őrszemeink éberek legyenek!
Küldjenek ki felderítőket a flotta elébe!
Kónsztantinosz vállára, úgymond, a történelem súlya nehezedik.
Jóllehet csonka birodalom maradványai felett uralkodik,
mégis ő az egyetlen ember, aki jogot formálhat
a római császár címére...
Hagyjanak magamra!
...akinek politikai felmenői egészen Augustus császárig nyúlnak vissza.
Rendkívüli kötelességtudattal rendelkezett:
ilyen szempontból igen régi vágású volt.
Konstantinápoly ekkorra már oly régóta állt fenn,
hogy jóslatok övezték.
Egy jóslat szerint a várost
egy Kónsztantinosz nevű császár alapítja meg,
akinek az anyját Helenának nevezik,
és veszte ugyane nevű anya ugyane nevű fiának császársága alatt következik be.
Sajnos XI. Kónsztantinoszra illett ez a leírás.
Nem leszek az a Kónsztantinosz, aki elveszíti Isten városát!
Az 1100 éves birodalom
és uralkodójának sorsa
az elkövetkezendő hetekben dől el.
A patthelyzetbe ragadt harcban
mindkét fél megmakacsolja magát,
és régi keletű leszámolások zajlanak.
ÁRULÓ
1453 MÁJUSA
Az ostrom második hónapjába lép.
Az oszmán táboron kétségbeesés ül.
A harc addig nem látott kegyetlenséggel zajlik.
A következő hetekben Mehmed több támadást indít a város ellen,
amelyeket azonban visszavernek
a súlyosan megrongálódott, ámde továbbra is álló falak
és a Giustiniani vezette védők.
Semmi nem garantálja, hogy az ostrom sikeres lesz.
Az oszmánok több ponton majdnem feladják és elmennek.
Már a hadsereg megszervezésének logisztikája is bonyolult a 15. században:
a sereg fenntartásához szükséges élelem, amit a parasztságtól be kell szedni,
a fegyverekre és a zsoldra költendő államvagyon,
a feláldozott életekről már nem is beszélve.
A 15. században sokkal kisebb a népesség.
Ha úgy tetszik, minden haláleset sokszorosan számít.
Eggyel kevesebb munkás, aki a földet megművelné.
Eggyel kevesebb adófizető.
Eggyel kevesebb új család.
Úgyhogy nagy a tét.
Ugyanakkor a falakon belül
a védők egyre kimerültebbek, a falak egyre gyengébbek,
kezdenek kifogyni az élelemből...
Minden nap egyre növekvő kétségbeesést hoz.
Konstantinápoly legszentebb ereklyéinek képeit
körbehordozzák a falakon az oszmán ostrom idején.
Krisztus Pantokrátor és a Szűzanya e csodás képeit
viszik körbe a falakon a katonákat bátorítani.
A Szűz már sokszor megmentette a várost,
nem utolsósorban muszlim seregektől a múltban.
Ugyan rémültek,
de mindkét fél egyértelműen úgy véli, hogy így vagy úgy,
Isten az ő oldalukon áll.
Az ostrom új szakaszba lép, véresebb támadásokkal,
intenzívebb módszerek bevetésével, ádázabb közelharccal.
Itt gondoljunk a középkori hadviselés fizikai természetére.
Természetesen vannak lőfegyverek, meg íjak, nyilak,
amelyek lehetővé teszik a bizonyos távolságból ölést.
De a harc java testközelben folyik,
karddal, baltával és lándzsával.
Gondoljunk bele ennek a zsigerekbe vágó jellegébe...
a fizikai erőbe, amely ahhoz szükséges,
hogy valakire baltával csapást mérjenek, vagy hogy a mellkasát átszúrják.
A harcosok farkasszemet néznek egymással,
látják a fegyverük által a másikon ejtett sebeket,
tudva, hogy pillanat alatt ugyanerre a sorsra juthatnak.
Abszolút rémisztő lehet.
AZ OSTROM HATODIK HETE
Az itáliai a falon... Giustiniani...
El kell vele bánni, pasa. Gúnyolódik velem.
Mit sem szeretnék jobban, mint hogy személyesen birkózhassak meg vele.
Csodálom lelkesedésedet, Zaganosz pasa,
de erre talán nincs szükség.
Mi jár a fejedben?
Uram!
Giustiniani!
Zaganosz pasa megőrült?
Mit csinál?
Giustiniani!
Magától a szultántól hozok üzenetet!
Szultán.
Szóval te vagy a genovai rém, aki a falakon kísért.
Neveztek már rosszabbnak is.
Kalóznak?
Zsivány hordáddal sok emberem életébe kerültél,
de kiérdemelted a tiszteletemet.
Felséged hízeleg.
Észszerűséget kínálok, zsoldos.
Ha hízelgésre vágysz, fordulj vissza szűkölő számvevőidhez.
Becézésemhez túl elfoglaltak az oszmán foglyok kivégzésével.
Ez nem a te harcod.
Szerencselovag vagy, úgyhogy kész vagyok neked vagyont adni.
Kicsit túl késő van ehhez, szultán.
Az a hír járja,
hogy a császár Lemnosz szigetét ajánlotta fel neked,
ha győztök.
A császár ugyanazt a szigetet ígérte oda három másiknak,
akik oldaladon harcolnak.
Hallottad?
Császár, ez elfogadhatatlan!
Honnan tudjuk, hogy nem árul el minket?
Nyilazzuk le mindkettőjüket, végezzünk velük!
Nézz körül, katona!
Nem nyerheted meg ezt a csatát.
Nem kell megnyernem.
Csak idő kérdése, és megérkezik a keresztény sereg.
Azokat felséged nem tudja lebírni.
Mehmed mindent felhasznált az emberek motiválására.
Még azt is megpróbálta, hogy Giustinianit magához csalogassa.
Pénzt ajánlott neki, hogy elhagyja Konstantinápolyt
és hozzá csatlakozzon.
Hagyd el a védelmet,
és több kincset és földet adok
neked s embereidnek, mint amennyiről álmodsz!
Az Égei-tenger minden szigetének
helytartója leszel, seregem védelme alatt.
Szabadon folytathatsz bármiféle üzletet,
és nem kell adóznod.
Ajánlatom magánál a császárnál is gazdagabbá tenne.
Az isten szerelmére, miről beszélnek?
Mondd meg, szultán,
mi akadályozhat meg abban, hogy levágjam a fejed,
itt és most véget vetve mindennek?
Katona...
naplementéig várom a válaszodat!
Zaganosz pasa név szerint szólított magához.
És maga fut hozzá, mint a ringyója?
Lukasz nagyúr! Fehér zászlót tartott.
Érdekünkben állt, hogy megtudjuk a közlendőjét.
És az mi volt?
Zaganosz pasa felszólított, távozzak embereimmel.
- Miért cserébe? - Az életünkért cserébe, uram.
Meghagyná az életünket, ha elmenekülünk.
Az Aranyszarv-öbölben lévő oszmán hajókkal
és a város szárazföldi falai előtt táborozó oszmán sereggel szemben
a bizánciak két fronton kényszerülnek Konstantinápolyt védeni.
A város még nem heverte ki a kikötő előtt horgonyzó hajók elleni
sikertelen bizánci támadás véres következményeit sem.
A várost a sikertelen támadás felett érzett düh és vádaskodás töltötte meg,
de a helyzet tovább romlott, mikor rájöttek,
több tengerészük a törökök fogságába esett.
Mehmed a falak előtt húzatta karóba őket.
A védők azzal válaszoltak,
hogy több török foglyot lelógattak az oromzatról.
Tehát az ostrom előrehaladtával mindkét fél
egyre brutálisabb lett.
Az ostrom hatodik hetében
mindkét fél közeledik ahhoz, hogy megtörjön.
Ez a trauma és a teljes káosz pillanata.
Ugyanakkor vannak magasztos pillanatok, melyekben megnyilvánul bátorság...
Kelj fel!
...és önfeláldozás.
Állj! Hagyd abba!
- Megsérült. Nem látod? - Kardomat kóstolhatja.
Ne! Nincs benned irgalom?
Hadd ápoljam a sebét!
A pápád azt prédikálja, hogy a gonoszra jósággal felelj.
Talán egy jótékony tett előmozdítja ügyünket Isten előtt.
Azt hittem, nem jössz el.
Mindig betartom az ígéreteimet.
Elviszlek, ahová csak akarod.
A kikötőben vár a hajóm.
Ha túléljük.
A kikötő tele van török hajókkal.
Meddig tarthatod őket távol?
Nem illik hozzád a kétségbeesés, Therma.
Elviszlek erről a nyomorult helyről messzire.
Itt biztonságban leszel.
Bárcsak hagytál volna meghalni!
Túl sokan meghaltak már.
Hinnem kell, hogy van még jóság a világon!
Szultán!
Üzenet Konstantinápolyból.
Szultán, köszönöm rendkívül nagylelkű ajánlatodat.
Tüzetesen átgondoltam, de attól tartok, vissza kell utasítanom.
Mikor e véres epizódot magunk mögött tudjuk,
felséged megtisztelne, ha meglátogatna Lemnosz szigetén.
SZENDRŐ, SZERBIA
Hír érkezett Konstantinápolyból?
Mehmed leragadt a város falai alatt.
A hírem talán erőt ad.
Mi ez?
A csillagászat és az asztrológia
művelése nagy hagyományra tekint vissza
a tágan értelmezett Eurázsiában.
Az asztrológusok egyik fő feladata a kedvező pillanat megállapítása volt.
Megragadni a jövő gondolatát, a bizonytalanság gondolatát,
hogy az ostrom milyen véget ér.
Igaz ez?
Az asztrológusok megerősítették. Biztosak benne.
Személyesen kell e hírt elvinnem.
Konstantinápolyban
a védők új problémával szembesülnek.
KONSTANTINÁPOLY MÁJUS 12.
Császár, csodára van szükségünk.
Régóta kifogytunk a pénzből, és az időből is kezdünk kifutni.
Katonák itt is, ott is távozással fenyegetőznek,
ha nem kapnak fizetséget.
Piócák!
Eltökélték, hogy utolsó cseppig kiszívják az életet a városból.
Az én embereim aszerint maradnak vagy mennek,
hogy én mit teszek.
Giustiniani nagyúr, minden ember fizetséget kap, akár élve, akár holtan.
Szavamat adom.
Nem ér ez valamit?
Császári felség, szavamat adtam.
Itt maradok, míg a várost biztonságban nem tudom.
De tudja a katonákkal kötött megállapodása feltételeit.
Császári felség, figyelmeztettem, a talján zsoldosok
csak addig harcolnak, míg van pénz.
Egyikükben sincs annyi becsület, hogy végigcsinálja az ostromot,
és még kereszténynek merik magukat nevezni!
Lassan a testtel, nagyuram.
Veszélyes fegyverekkel játszadozik.
Csakis e fegyverek állják a kapuban sereglő oszmánok útját.
Giustiniani nagyúr, nem titok, hogy üres a kincstár.
Konstantinápoly tönkrement.
Itt van egy érme, melyet VIII. Ióannész császár,
Kónsztantinosz elődje veretett.
Szép ezüstérme.
Ha megvizsgálunk egy XI. Kónsztantinosz által veretett érmét,
látjuk a különbséget. Ez ezüst.
Ez pedig nagyon vékony réz, belül semmivel.
Nem volt pénze.
Lukasz nagyúr, ön nagy vagyonú ember.
Nem tett félre valamit, amit most a császárnak kölcsönadhatna?
Mindent odaadtam, amim volt.
Csak az életem maradt,
és azt is örömmel adom.
Kónsztantinosz adósságba verte magát. Sok pénzzel tartozik.
Módfelett tragikus helyzet.
De Kónsztantinosz igazi harcos.
Az Úr...
gondoskodik rólunk szükségünk órájában.
A zsoldosok kifizetésére tett kétségbeesett kísérlet gyanánt
Kónsztantinosz minden kegytárgyat beolvasztat,
és érméket veret belőlük.
A FÖLDKÖZI-TENGER PARTJA
Ahogy Konstantinápoly helyzete súlyosbodik,
egy reménysugár dereng a Földközi-tenger felől.
Nézd!
A velenceiek végre összeállítottak egy hajóhadat,
hogy Konstantinápolyba küldjék.
Hírt kell vinnünk Konstantinápolyba!
Május közepén testet ölt a Földközi-tengeren
gyülekező masszív velencei flottáról keringő mendemonda.
A hadihajók indulni készülnek Konstantinápolyba,
a bizánciak megsegítésére.
Mehmed mindenekelőtt attól félt, hogy Velencéből segítség érkezik.
Minden lehetséges előnyt megadtam nektek,
de cserébe semmit nem adtatok.
Halil pasa,
nekem ígérted a várost.
Hol van?
Szultán, a Vörös Alma leesik a maga idejében.
- Ehhez türelem kell. - Megvakultál?
Nem látod, hogy kifogytunk az időből?
Az a hír járja, a keresztény flotta csak pár napra van ide.
Mit tesztek a helyzet orvoslására?
Semmit?
Birodalmam legnagyobb elméi semmivel sem tudnak előhozakodni?
Pusztuljatok a szemem elől! Mindnyájan!
Mi az?
Kisfiú kora óta ismerem.
Az apja rám bízta a nevelését.
Kímélj meg a történelemórától!
Most az egyszer mondd ki, hogy mi jár az eszedben.
Épp e helyzettől óvtam.
Még mindig állnak azok a falak, bármekkorák is az ágyúink.
És látja a védők lelkierejét.
Inkább meghalnak, mintsem hogy megadnák magukat.
Tízszer annyian vagyunk.
Ha embereink ekkora előnnyel képtelenek győzni,
kudarcukért te vagy a felelős.
Nem te vagy a parancsnokuk?
Konstantinápoly elesik egy nap.
De attól tartok, hogy a jelen körülmények között ez elérhetetlen.
Ajánljon ismét fegyverszünetet.
Biztosíthatom felségedet, hogy elfogadják.
Kérhet tőlük bármit.
Az emberek győzelmünk jeleként fogják ezt látni.
Cserébe hagyja meg nekik a várost egyelőre.
Akkor térjen vissza, amikor erősebb, ők pedig gyengébbek.
Az eredmény elkerülhetetlen lesz.
Legalább hadd írjam össze a feltételeket a fegyverszünethez... hogy jóváhagyhassa.
Ha egyetért, elküldhetjük a császárnak.
Amikor rosszul mennek a dolgok,
nagy a kísértés, hogy felszedjék a sátorfájukat és távozzanak,
ahogy az a város oly sok ostrománál történt a múltban.
Nem volt garancia arra, hogy Mehmed győzni fog.
A Földközi-tengeren gyülekező itáliai flotta híre
Konstantinápoly császárát üdvös reménnyel tölti el.
- Mikor? - Legfeljebb hat napon belül.
Vissza tudja tartani a törököket addig?
Hát persze!
Lukasz és Sphrantzész nagyurak,
ügyeljenek rá, hogy Giustiniani nagyúrnak mindene meglegyen a falak védelméhez.
Vissza kell tartanunk az oszmán kutyákat, míg megérkezik a flotta.
KONSTANTINÁPOLYTÓL 50 KILOMÉTERRE
Szultán.
1453. MÁJUS 20.
Üzenet érkezett.
Sürgős.
Hozd a lovamat!
Mi a neved?
Ali.
Én Ana vagyok.
Anyámat hívtam Anának.
Látom majd a mennyben?
Igen.
Biztos vagyok benne.
Az isteneink...
nem különböznek annyira.
- Mara anya! - Fiam!
Jöttem, amint megkaptam az üzenetedet.
Miért vagy itt? Túl veszélyes!
Fontos hírem van.
Nem hagyhatod el a csatateret.
Udvari asztrológusaim figyelik az eget.
Együttállnak a csillagok, Mehmed.
Az udvari asztrológusok a hagyomány szerint
üstökösök és más égi vagy meteorológiai események
értelmezésével arra a következtetésre jutnak,
hogy az oszmánok győzelmet fognak aratni ellenségeik felett.
Itt az idő a támadásra.
Emlékszel, mit mondtam neked régen?
Hogy vérhold jelenik meg, mikor minden remény veszve látszik?
Láttad a holdat ma éjjel?
A fogyatkozásokat általában rossz előjelnek tekintik,
de az oszmán asztrológusok ellenségeik számára tartják azokat
rossz jelnek, nem pedig maguknak az oszmánoknak.
Nem kételkedhetsz magadban!
Most menj!
Megint találkozunk, mikor Konstantinápoly trónján ülsz.
Mehmed előtt világossá vált, hogy elérkezett a pillanat: most vagy soha.
A jelek biztatóak voltak.
Mire a szultán visszaér, álljanak készen a feltételek!
Igen, pasa.
Korunkban nem mind hiszünk a horoszkópokban.
Van, aki szereti őket.
A 15. században viszont az élet részét képezték.
Az embereket istenek és szent lelkek vették körös-körül,
és időnként megmutatkoztak.
Konstantinápolyban a hangulatot az ostrom alatt
egy holdfogyatkozás rontotta el.
Édes istenem!
Látták az úgynevezett vérholdat.
Volt egy jóslat, amely szerint a város egy holdfogyatkozás után fog elesni.
Mit jelent ez?
Szultán, felvázoltuk a feltételeket.
Halil még mindig így érvel: „Próbáljunk meg egyezséget kötni,
szerezzünk egy nagy halom pénzt.”
A sereg nyugtalan. Mehmed nem tudja már túl sokáig összetartani a dolgokat.
Nincs szemed, pasa?
Eljött az időnk.
Testvéreim!
Kászálódjatok, készüljetek!
A látnokok szózatot intéztek hozzám.
Elérkezett a mi időnk.
Ne kételkedjetek! Ne kételkedjetek hatalmunkban!
Allah velünk lesz, mindnyájunkkal,
és elfoglaljuk a várost!
A védők beszámolóiból tudjuk, hogy a törökök fellelkesültek.
Meg voltak győződve, hogy az előjel a város végét jelenti.
Fenékig ürítsék, urak!
Hamarosan életünkért harcolunk.
Mehmed csatára készíti hadseregét.
Sorsa Konstantinápoly falain fog megíródni.
1453. MÁJUS 28.
Szultán, kérlek!
Ne erőltesse tovább a dolgot!
- Ha elbukunk... - Ha elbukunk!
Ha megérkeznek a velencei gályák 100 000 emberrel!
Ha Cézár feltámad sírjából, hogy Kónsztantinosz serege élére álljon!
Nincs idő esélyeket mérlegelni. Be kell vennünk a várost!
Súlyos árat fizetünk.
Halil pasa, újra meg újra sürgettél, hogy adjam fel,
és csaknem meggyőztél.
De a sorsom meg van írva,
mint ahogy a tiéd is.
Szultán!
A vérhold nyomában,
csak órákkal a végső támadás tervezett indítása előtt
Mehmedet apokaliptikus látvány fogadja.
A Hagia Szophia felett fény ragyogott fel.
Miféle boszorkányság ez?
A városban hisztéria uralkodott el.
Azt gondolták, elérkezett a világvége.
A várost a Szűzanya védelme alatt lévőnek tudták.
Mesélik, hogy Konstantinápoly utolsó napján
látták, ahogy elhagyja a várost.
Allah elhagyta a hitetleneket!
A feliratot fordította: Kornelia DeKorne